
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1002413/203/24/0014 ΠΟΛ 1004 (1) 

Διαδικασία εφαρμογής του καθεστώτος φορολόγησης 
των πωλήσεων από απόσταση. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις ίου Ν. 1642/86 περί Φ.Π.Α. 
(ΦΕΚ 125/Α'), όπως ισχύουν μετά την τροποποίηση και 
συμπλήρωσή τους με τον Ν. 2093/1992 (ΦΕΚ 181 Α). 

α) Των παραγρ. 4, 5 και 6 του άρθρου 11. 

β) Της περιπτ. δ' της παραγρ. 4 του άρθρου 29, και 

γ) Της παραγρ. 3 του άρθρου 58. 

2. Την ανάγκη ρύθμισης των λεπτομερειών εφαρμογής 
του καθεστώτος των πωλήσεων από απόσταση. 

3. Την αριθ. Υ. 1847/1078399/1182/0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών (ΦΕΚ 525/Β ) περί ανάθεσης αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών. 

4. Ότι η απόφαση αυτή αφορά διαδικασία και δεν έχει 
επιπτώσεις στον Προϋπολογισμό, αποφασίζουμε: 

Ορίζουμε τις λεπτομέρειες εφαρμογής του καθεστώ¬ 
τος των πωλήσεων από απόσταση, σύμφωνα με τις διατά¬ 
ξεις των επομένων άρθρων. 

Αρθρο 1 

Καθεστώς πωλήσεων από απόσταση 

1. Στο καθεστώς των πωλήσεων από απόσταση υπάγο¬ 
νται οι παραδόσεις αγαθών που πραγματοποιούνται από 
το εσωτερικό της χώρας προς άλλο κράτος μέλος, για τις 
οποίες την ευθύνη της αποστολής έχει ο προμηθευτής και 
συντρέχουν οι προϋποθέσεις των παραγράφων 2,3 και 4. 

2. Οι αγοραστές των αγαθών είναι: 

-υποκείμενοι στο φόρο που ενεργούν αποκλειστικά 

πράξεις χωρίς δικαίωμα έκπτωσης του φόρου εισροών. 

-αγρότες που υπάγονται στο ειδικό κατ’ αποκοπή καθε¬ 
στώς ΦΠΑ, 

-μη υποκείμενα στο φόρο νομικά πρόσωπα, 
με την προϋπόθεση ότι: 

α) Τα πρόσωπα αυτά δεν είναι εγγεγραμμένα στο μη¬ 
τρώο Φ.Π.Α, στο κράτος μέλος της εγκατάστασής τους, 
είτε διότι οι ενδοκοινοτικές τους αποκτήσεις δεν υπερβαί¬ 
νουν το όριο που προβλέπεταί για την υποχρεωτική τους 
φορολόγηση στο κράτος αυτό, είτε διότι δεν έχουν προαι¬ 
ρετικά ενταχθεί στο μητρώο ΦΠΑ (νΐΕ5) το κράτους αυ¬ 
τού, και 

β) Τα πωλούμενα αγαθά δεν είναι καινούργια μεταφο¬ 
ρικά μέσα, ούτε αγαθά που παραδίδονται μετά από εγκα¬ 
τάσταση ή συναρμολόγηση με την ευθύνη του προμη¬ 
θευτή, ούτε αγαθά που υπόκεινται σε ειδικό φόρο κατανά¬ 
λωσης. 

3. Οι αγοραστές είναι ιδιώτες που πρόκειται για αγαθά, 
τα οποία δεν είναι καινούργια μεταφορικά μέσα, ούτε προ¬ 
ϊόντα τα οποία παραδίδονται μετά από συναρμολόγηση ή 
εγκατάσταση με την ευθύνη του προμηθευτή. 

4. Οι συνολικές πωλήσεις των αγαθών που αναφέρονται 
στις ανωτέρω παραγράφους 2 και 3 υπερβαίνουν κατά τη 
διάρκεια της τρέχουσας διαχειριστικής περιόδου το όριο 
που έχει καθορισθεί από κάθε κράτος μέλος ή κατά την 
προηγούμενη διαχειριστική περίοδο έχουν υπερβεί το 
όριο αυτό. 

Οι υποκείμενοι των οποίων οι πωλήσεις αυτές δεν 
υπερβαίνουν το όριο που αναφέρεται στο προηγούμενο 
εδάφιο έχουν τη δυνατότητα επιλογής της φορολόγησης 
των πωλήσεων αυτών στο άλλο κράτος μέλος. Σε αντίθετη 
περίπτωση, οφείλουν να χρεώνουν φόρο στο τιμολόγιο 
που εκδίδουν για τις πωλήσεις αυτές. 

Αρθρο 2 

Υποκείμενος στο φόρο εγκαταστημένος 
στο εσωτερικό της χώρας. 

1. Ο υποκείμενος στο φόρο, που είναι εγκαταστημένος 
στο εσωτερικό της χώρας, ο οποίος εντάσσεται στο καθε¬ 
στώς φορολόγησης των πωλήσεων του από απόσταση σε 
άλλο κράτος μέλος οφείλει να τηρεί τη διαδικασία που ορί¬ 
ζεται από τις επόμενες παραγράφους. 

2. Υποβάλλει στην αρμόδια Δ.Ο.Υ. δήλωση μεταβολών - 
μετάταξης με την οποία δηλώνει τα κράτη μέλη στα οποία 
φορολογείται υποχρεωτικά ή τα κράτη μέλη στα οποία επι¬ 
θυμεί να φορολογείται προαιρετικά. 

Προκειμένου για νέα επιχείρηση, το δικαίωμα επιλογής 
ασκείται με τη δήλωση έναρξης. 

3. Στην περίπτωση υποχρεωτικής ένταξης στο καθε¬ 
στώς, η δήλωση μεταβολών - μετάταξης υποβάλλεται 
εντός 10 ημερών, αφότου κατέστη υποχρεωτική η ένταξη 
αυτή και ισχύει και για την επόμενη διαχειριστική περίοδο. 

Στην περίπτωση προαιρετικής ένταξης στο καθεστώς, η 
δήλωση μεταβολών μετάταξης υποβάλλεται σε οποιοδή- 
ποτε χρόνο και ισχύει υποχρεωτικά τουλάχιστον για δύο 
πλήρεις διαχειριστικές περιόδους. Εάν η δήλωση αυτή 
υποβληθεί κατά τη διάρκεια της διαχειριστικής περιόδου 
και μετά τη 10η ημέρα του πρώτου μήνα, ισχύει υποχρεω¬ 
τικά για την τρέχουσα και τις δύο επόμενες διαχειριστικές 
περιόδους. 

4. Με τη δήλωση της παραπάνω παραγράφου 2 ο υπερ¬ 
κείμενος υποχρεούται να συνυποβάλλει υπεύθυνη δή¬ 
λωση του Ν. 1599/86 με την οποία γνωστοποιεί στην αρ¬ 
μόδια Δ.Ο.Υ. τους αριθμούς φορολογικού μητρώου, με 
τους οποίους έχει καταγραφεί στα άλλα κράτη μέλη για 
την απόδοση του Φ.Π.Α. που οφείλεται ή τα ονοματεπώ¬ 
νυμα και τους Α.Φ.Μ. / Φ.Π.Α. των φορολογικών αντιπρο¬ 
σώπων που τυχόν έχει ορίσει στα κράτη αυτά. 

5. Για τη λήξη του καθεστώτος αυτού ο υποκείμενος 
οφείλει να υποβάλει δήλωση μεταβολών - μετάταξης. Η 
δήλωση αυτή υποβάλλεται μέχρι το τέλος της προηγούμε¬ 
νης διαχειριστικής περιόδου εκείνης κατά την οποία δεν 
θα ισχύει το καθεστώς αυτό και εφόσον συντρέχουν οι νό¬ 
μιμες προϋποθέσεις. 

Σε περίπτωση που η δήλωση μεταβολών - μετάταξης 
δεν υποβληθεί μέχρι την παραπάνω προθεσμία, ο υποκεί¬ 
μενος παραμένει στο καθεστώς αυτό και για την επόμενη 
διαχειριστική περίοδο, εκτός εάν χρεώνει φόρο στα τιμο¬ 
λόγια που εκδίδει για τις πράξεις αυτές, οπότε αυτομάτως 
θεωρείται ότι λήγει το παραπάνω καθεστώς της προαιρε¬ 


τικής ένταξης. 

Αρθρο 3 

Υποκείμενος στο φόρο εγκαταστημένος 
σε άλλο κράτος μέλος. 

1. Ο υποκείμενος στο φόρο, ο οποίος είναι εγκαταστη- 
μένος σε άλλο κράτος μέλος και εντάσσεται στο καθε¬ 
στώς φορολόγησης των πωλήσεων από απόσταση στην 
Ελλάδα, κατ' ανάλογη εφαρμογή του άρθρου 1, υποχρε- 
όύται να τηρεί τη διαδικασία που ορίζεται με τις επόμενες 
παραγράφους. 

2. Να ορίζει φορολογικό αντιπρόσωπο εγκαταστημένο 
στην Ελλάδα, φυσικό ή νομικό πρόσωπο, ο οποίος ανα¬ 
λαμβάνει τις υποχρεώσεις του, καθόσον αφορά την εφαρ¬ 
μογή των διατάξεων του Ν. 1642/86. 

Ο ορισμός του φορολογικού αντιπροσώπου γίνεται σύμ¬ 
φωνα με τις διατάξεις της περιπτ. δ' της παραγράφου 4 
του άρθρου 29. 

Αρθρο 4 

Υποχρεώσεις φορολογικού αντιπροσώπου. 

1. Ο φορολογικός αντιπρόσωπος υποβάλλει δήλωση 
έναρξης για λογαριασμό του αντιπροσωπευόμενου. 

Με τη δήλωση αυτή χορηγείται στον αντιπρόσωπο 
Α.Φ.Μ. διαφορετικός από αυτόν που έχει ήδη για τυχόν 
άλλη του δραστηριότητα, ή για άλλους αντιπροσωπευόμε¬ 
νους. 

2. Ο φορολογικός αντιπρόσωπος πραγματοποιεί ενδο¬ 
κοινοτική απόκτηση αγαθών για τα αποστελλόμενα από 
τον εντολέα του αγαθά προς τους πελάτες του στο εσωτε¬ 
ρικό της χώρας. 

3. Ο φορολογικός αντιπρόσωπος τηρεί τα προβλεπό- 
μενα από τον Κ.Β.Σ. βιβλία και εκδίδει τα προβλεπόμενα 
από τον ίδιο κώδικα στοιχεία για τις ενδοκοινοτικές απο¬ 
κτήσεις της προηγουμένης παραγράφου, καθώς και για 
τις πωλήσεις προς τους εγκαταστημένους στο εσωτερικό 
της χώρας πελάτες του εντολέα του, στα οποία υπολογίζει 
το ΦΠΑ με το συντελεστή που αναλογεί. 

4.0 φορολογικός αντιπρόσωπος υποβάλλει τις προβλε- 
πόμενες δηλώσεις Φ.Π.Α. από το Ν. 1642/86 και αποδίδει 
το φόρο που οφείλεται στην αρμόδια ΔΟΥ. 

Ήτοι αποδίδει το φόρο που οφείλεται με τις προσωρι¬ 
νές δηλώσεις (μηνιαίες), καθώς και με την εκκαθαριστική 
δήλωση ΦΠΑ. 

5. Σε περίπτωση που έπαυσε να ισχύει η εντολή αντι¬ 
προσώπευσης, είτε με ανάκληση είτε από άλλη αιτία, ο 
αντιπρόσωπος υποχρεούται να υποβάλει δήλωση παύσης 
εργασιών. 

Με τη δήλωση αυτή καταργείται ο Α.Φ.Μ. που του είχε 
χορηγηθεί για την αιτία αυτή. 

Αρθρο 5 

Ευθύνη φορολογικού αντιπροσώπου. 

Ο φορολογικός αντιπρόσωπος ευθύνεται, αλληλεγγύως 
με τον εντολέα του, για την πιστή τήρηση του Ν. 1642/86, 
όπως ισχύει. 

Αρθρο 6 
Έναρξη ισχύος. 

Η απόφαση αυτή, που ισχύει από 1.1.1993, να δημο- 
σιευθεΐ στην Εφημερίδα της Κυβερνήσεως. 

Αθήνα, 8 Ιανουάριου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. 1005121/448/0014 ΠΟΑ 1011 (2) 

Παράταση προθεσμιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86, όπως ισχύ¬ 
ουν μετά την τροποποίηση και συμπλήρωσή τους με το Ν. 
2093/1992 (ΦΕΚ 181 Α). 

α) Της παραγράφου 9 του άρθρου 31. 
β) Της παραγράφου 3 του άρθρου 58. 

2. Την αριθ. Υ. 1847/1078399/1182/0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών (ΦΕΚ 525/Β) περί ανάθεσης αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών, 

3. Ότι η παρούσα απόφαση δεν επιφέρει μείωση των 
εσόδων του Προϋπολογισμού δεδομένου ότι αφορά παρά¬ 
ταση προθεσμιών υποβολής δηλώσεων για τις οποίες δεν 
οφείλεται φόρος. 

4. Την επιτακτική ανάγκη εξασφάλισης εύρυθμης λει¬ 
τουργίας των Δ.Ο.Υ. και την εξυπηρέτηση των φορολο- 
γουμένων, αποφασίζουμε: 

Παρατείνουμε μέχρι 5 Φεβρουάριου 1993 τις προθε¬ 
σμίες υποβολής των πιστωτικών προσωρινών δηλώσεων 
Φ.Π.Α. που λήγουν στις 15,20 και 25 Ιανουάριου 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. 1002236/202/23/0014 ΠΟΑ 1003 (3) 

Διαδικασία πραγματοποίησης ενδοκοινοτικών αποκτή¬ 
σεων από πρόσωπα που στερούνται του δικαιώματος 
έκπτωσης του φόρου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86, όπως ισχύ¬ 
ουν μετά την τροποποίηση και συμπλήρωσή τους με το Ν. 
2093/1992 (ΦΕΚ 181 Α). 

α) Της περίπτωσης (γ') της παρ. 1 του άρθρου 2. 
β) Του άρθρου 10α. 

γ) Της περίπτωσης (στ ) της παρ. 1 του άρθρου 28. 
δ) Των άρθρων 29 και 31. 
ε) Της παρ. 3 του άρθρου 58. 

2. Την ανάγκη καθορισμού της διαδικασίας πραγματο¬ 
ποίησης ενδοκοινοτικών αποκτήσεων από πρόσωπα που 
στερούνται του δικαιώματος έκπτωσης του φόρου. 

3. Την αριθ. Υ. 1847/1078399/1182/0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών (ΦΕΚ 525/Β ) περί ανάθεσης αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών. 

4. Ότι η απόφαση αυτή αφορά διαδικασία και δεν έχει 
επιπτώσεις στον Προϋπολογισμό, αποφασίζουμε: 

Καθορίζουμε τη διαδικασία πραγματοποίησης ενδοκοι¬ 


νοτικών αποκτήσεων από πρόσωπα που στερούνται του 
δικαιώματος έκπτωσης του φόρου, σύμφωνα με τις διατά¬ 
ξεις των επόμενων άρθρων. 

Αρθρο 1 

Πρόσωπα που εμπίπτουν στην απόφαση αυτή. 

1. Στην απόφαση αυτή εμπίπτουν, με τις προϋποθέσεις 
των επομένων παραγράφων 2 και 3, τα πρόσωπα της πα¬ 
ραγράφου 2 του άρθρου 10α του Ν. 1642/86, όπως 
ισχύει, ήτοι: 

α) Οι υποκείμενοι στο φόρο που ενεργούν αποκλειστικά 
πράξεις για τις οποίες δεν παρέχεται δικαίωμα έκπτωσης 
του φόρου των εισροών τους. 

β) Τα μη υποκείμενα στο φόρο νομικά πρόσωπα. 

γ) Οι αγρότες που υπάγονται στο κατ’ αποκοπή καθε¬ 
στώς ΦΠΑ του άρθρου 33 του Ν. 1642/86. 

2. Τα πρόσωπα της προηγουμένης παραγράφου: 

-όταν πραγματοποιούν αγορές αγαθών από υποκειμέ¬ 
νους στο φόρο εγκαταστημένους σε άλλο κράτος μέλος, 
με εξαίρεση τα αγαθά που υπάγονται στον ειδικό φόρο κα¬ 
τανάλωσης και τα καινούργια μεταφορικά μέσα. 

-όταν η συνολική αξία των αγαθών που αγοράζονται 
από όλα τα κράτη μέλη σε μία διαχειριστική περίοδο, χωρίς 
ΦΠΑ, υπερβαίνει το ποσό των 2.500.000 δραχμών, έχουν 
τις υποχρεώσεις που ορίζονται από τα άρθρα 2,3 και 6 της 
απόφασης αυτής. 

3. Τις ίδιες υποχρεώσεις έχουν τα παραπάνω πρόσωπα, 
εφόσον επιλέξουν την υπαγωγή τους στις ίδιες υποχρεώ¬ 
σεις, ανεξάρτητα από τη συμπλήρωση του παραπάνω 
ορίου των 2.500.000 δραχμών. 

Αρθρο 2 

Διαδικασία λήψης ΑΦΜ/ΦΠΑ. 

1. Τα πρόσωπα που εμπίπτουν στις διατάξεις του προη¬ 
γουμένου άρθρου υποχρεούνται να εγγραφούν στο μη¬ 
τρώο ΦΠΑ (νΐΕδ). Η εγγραφή αυτή γίνεται: 

α) Στην περίπτωση που είναι κάτοχοι ΑΦΜ, που τους χο¬ 
ρηγήθηκε μετά από υποβολή σχετικής δήλωσης έναρξης 
δραστηριότητας, με την υποβολή δήλωσης μεταβολών - 
μετάταξης στην αρμόδια ΔΟΥ. 

β) Στην αντίθετη περίπτωση, με την υποβολή στην αρ¬ 
μόδια ΔΟΥ δήλωσης έναρξης δραστηριότητας. 

2. Η δήλωση της προηγουμένης παραγράφου υποβάλ¬ 
λεται πριν από την πραγματοποίηση της αγοράς ή της πα¬ 
ραγγελίας των αγαθών από το άλλο κράτος μέλος. 

3. Με τις παραπάνω δηλώσεις συμπληρώνεται η οικεία 
ένδειξη ότι τα πρόσωπα του προηγουμένου άρθρου θα 
πραγματοποιούν φορολογητέες αποκτήσεις αγαθών, για 
τις οποίες είναι υπόχρεοι να καταβάλλουν το φόρο στην 
Ελλάδα. 

Άρθρο 3 

Γνωστοποίηση του ΑΦΜ/ΦΠΑ στους προμηθευτές 
άλλου κράτους μέλους και καταβολή 
του οφειλόμενου φόρου. 

1. Τα πρόσωπα του άρθρου 1 υποχρεούνται: 

α) Να γνωστοποιούν τον ΑΦΜ/ΦΠΑ (με το πρόθεμα 
«ΕΕ») στους προμηθευτές τους, που είναι εγκαταστημένοι 
σε άλλο κράτος μέλος. 

Η γνωστοποίηση αυτή γεννά στον προμηθευτή το δικαί¬ 
ωμα αλλά και την υποχρέωση να μη χρεώνει ΦΠΑ στα τιμο¬ 
λόγια που εκδίδει. 

β) Να υποβάλλουν προσωρινή δήλωση ΦΠΑ, κάθε μήνα 
και μέχρι την 25η του επόμενου μήνα και να καταβάλλουν 
το ΦΠΑ που αναλογεί στη φορολογητέα αξία των ενδοκοι¬ 
νοτικών αποκτήσεων αγαθών. 

2. Όταν η αξία της ενδοκοινοτικής απόκτησης αναγρά¬ 
φεται στο τιμολόγιο του προμηθευτή του άλλου κράτους 
μέλους σε ξένο νόμισμα, μετατρέπεται πάντοτε σε δραχ¬ 
μές, σύμφωνα με τις διατάξεις της παραγράφου 3 του άρ¬ 
θρου 15 του Ν. 1642/86. 

3. Ο συντελεστής ΦΠΑ που εφαρμόζεται, είναι αυτός 
που ισχύει για τα ίδια αγαθά που πωλούνται στο εσωτερικό 
της χώρας ή εισάγονται από το εξωτερικό. 

Αρθρο 4 

Διάρκεια καθεστώτος. 

1. Τα πρόσωπα της παραγράφου 1 του άρθρου 1 της 
απόφασης αυτής, που υποχρεωτικά εντάσσονται στο κα¬ 
θεστώς της ενδοκοινοτικής απόκτησης, παραμένουν σ’ 
αυτό υποχρεωτικά τουλάχιστον κατά την τρέχουσα και την 
επόμενη διαχειριστική περίοδο. 

2. Τα πρόσωπα του άρθρου 1, που προαιρετικά απέκτη¬ 
σαν ΑΦΜ/ΦΠΑ, υπάγονται στις ρυθμίσεις της ενδοκοινο¬ 
τικής απόκτησης αγαθών, τουλάχιστον για την τρέχουσα, 
καθώς και για τις δύο επόμενες διαχειριστικές περιόδους. 
Επίσης, υπάγονται στις ίδιες ρυθμίσεις και πέραν της διε¬ 
τίας, εφόσον με νεώτερη δήλωσή τους δεν διαγράφει ο 
ΑΦΜ/ΦΠΑ. 

3. Για τη λήξη του καθεστώτος αυτού, ο υποκείμενος 
οφείλει να υποβάλει δήλωση μεταβολών - μετάταξης. Η 
δήλωση αυτή υποβάλλεται μέχρι το τέλος της προηγούμε¬ 
νης διαχειριστικής περιόδου εκείνης κατά την οποία δεν 
θα ισχύει το καθεστώς αυτό και εφόσον συντρέχουν οι νό¬ 
μιμες προϋποθέσεις. 

Σε περίπτωση που η δήλωση μεταβολών - μετάταξης 
δεν υποβληθεί μέχρι την παραπάνω προθεσμία, ο υποκεί¬ 
μενος παραμένει στο καθεστώς αυτό και για την επόμενη 
διαχειριστική περίοδό. 

Αρθρο 5 

Μη παροχή δικαιώματος έκπτωσης 
ή επιστροφής του ΦΠΑ. 

Ο Φ.Π.Α. που καταβάλλεται με προσωρινή δήλωση, από 
τα πρόσωπα του άρθρου 1 της απόφασης αυτής, δεν εκπί- 
πτεται ούτε επιστρέφεται. 

Αρθρο 6 

Υποχρέωση διαφύλαξης στοιχείων. 

1. Τα πρόσωπα του άρθρου 1 υποχρεούνται να διαφυ¬ 
λάσσουν τα τιμολόγια και τα άλλα έγγραφα αγοράς αγα¬ 
θών που εκδίδονται από προμηθευτές άλλου κράτους μέ¬ 
λους. Επίσης, υποχρεούνται να θέτουν στη διάθεση του 
φορολογικού ελέγχου τα στοιχεία αυτά. 

2. Σε όσες περιπτώσεις τηρούνται βιβλία και στοιχεία 
του Κ.Β.Σ., τα παραπάνω αποδεικτικά στοιχεία της συναλ¬ 
λαγής καταχωρούνται σ' αυτά. 

Αρθρο 7 
Έναρξη ισχύος. 

Η απόφαση αυτή, που ισχύει από Τ.1.1993, να δημο- 
σιευθεί στην Εφημερίδα της Κυβερνήσεως. 

Αθήνα, 8 Ιανουάριου 1993 

Ο ΥΦΥΠΟΥΡΓΟΣ 

ΜΙΧΑΉΛ ΓΑΛΕΝΙΑΝΟΣ 


Αριθ. 1002414/204/25/0014 ΠΟΑ 1005 (4) 

Τρόπος καταβολής του φόρου προστιθέμενης αξίας στο 
δημόσιο από το λήπτη των αγαθών και υπηρεσιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86 «για την 
εφαρμογή του φόρου προστιθέμενης αξίας και άλλες δια¬ 
τάξεις» (ΦΕΚ125/Α ), όπως αυτές ισχύουν μετά την τροπο¬ 
ποίηση και συμπλήρωσή τους με το Ν. 2093/1992 (ΦΕΚ 
181 Α). 

α) Των παραγράφων 2, 3 και 4 του άρθρου 12. 
β) Της περίπτωσης (γ') της παραγράφου 1 και της παρα¬ 
γράφου 3 του άρθρου 28. 
γ) Του άρθρου 31, και 
δ) Της παραγράφου 3 του άρθρου 58. 

2. Την ανάγκη θέσπισης απλής διαδικασίας απόδοσης 
του φόρου στο δημόσιο, όταν υπόχρεος σε απόδοση του 
φόρου αυτού είναι ο λήπτης των αγαθών ή υπηρεσιών. 

3. Την αριθ. Υ. 1847/1078399/1182/0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών (ΦΕΚ 525/Β ) περί ανάθεσης αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών. 

4. Ότι η απόφαση αυτή αφορά διαδικασία και δεν έχει 
επιπτώσεις στον Προϋπολογισμό, αποφασίζουμε: 

Ορίζουμε όπως ο λήπτης των αγαθών και υπηρεσιών 
υπόχρεος σε φόρο, αποδίδει το φόρο αυτό, σύμφωνα με 
τις διατάξεις των άρθρων 1 -3 της απόφασης αυτής. 

Αρθρο 1 

Τρόπος καταβολής του φόρου 
από λήπτη υποκείμενο στο φόρα 

1. Ο φόρος προστιθέμενης αξίας που οφείλεται από το 
λήπτη αγαθών ή υπηρεσιών, σύμφωνα με τις διατάξεις της 
περίπτωσης (γ) της παραγράφου 1 του άρθρου 28, κατα¬ 
βάλλεται στην αρμόδια ΔΟΥ με τις προσωρινές δηλώσεις 
που προβλέπονται από τις διατάξεις της περίπτωσης (α) 
της παραγράφου 1 καί της παραγράφου 6 του άρθρου 31 
όταν: 

α) Ο λήπτης των αγαθών ή υπηρεσιών είναι πρόσωπο 
υποκείμενο στο φόρο που ενεργεί πράξεις υπαγόμενες 
στο φόρο ή απαλλασσόμενες με δικαίωμα έκπτωσης του 
φόρου εισροών. 

β) Ο λήπτης των αγαθών ή υπηρεσιών είναι: 
-υποκείμενος στο φόρο που ενεργεί αποκλειστικά πρά¬ 
ξεις, για τις οποίες δεν παρέχεται δικαίωμα έκπτωσης του 
φόρου εισροών, 

-αγρότης του ειδικού καθεστώτος του άρθρου 33, 

-μη υπαγόμενο στο φόρο νομικό πρόσωπο, 
εφόσον τα πρόσωπα αυτά δεν καλύπτονται από την 
εξαίρεση της παραγράφου 2 του άρθρου 10α και κατά συ¬ 
νέπεια φορολογούνται για τις ενδοκοινοτικές τους απο¬ 
κτήσεις στην Ελλάδα, υποχρεωτικά ή προαιρετικά. 

2. Με την ίδια δήλωση ενεργείται και το δικαίωμα έκ¬ 
πτωσης του φόρου εισροών από τα πρόσωπα της περί¬ 
πτωσης (α) της παραγράφου 1, κατά το μέρος που υφίστα- 
ται τέτοιο δικαίωμα. 

Άρθρο 2 

Τρόπος καταβολής του φόρου 
από λήπτη μη υποκείμενο στο φόρο. 

1. Στις λοιπές περιπτώσεις που οφείλεται φόρος από το 
λήπτη αγαθών ή υπηρεσιών μη υποκείμενο στο φόρο, 
σύμφωνα με τις διατάξεις της περίπτωσης (γ) της παρα¬ 
γράφου 1 του άρθρου 28, ο φόρος αποδίδεται στην αρμό¬ 
δια ΔΟΥ με υποβολή έκτακτης προσωρινής δήλωσης. 

2. Η έκτακτη προσωρινή δήλωση υποβάλλεται μέσα σε 
15 ημέρες από την ημερομηνία κατά την οποία έγινε η 

σχετική πίστωση του λογαριασμού του προμηθευτή στα 
βιβλία του υποχρέου, εφόσον τηρεί βιβλία ή από τη λήψη 
του σχετικού παραστατικού και το αργότερο μέχρι την 
έγκριση του απαιτούμενου συναλλάγματος από τη μεσο¬ 
λαβούσα Τράπεζα ή την αποστολή του σχετικού εμβάσμα¬ 
τος ή την καταβολή της οφειλής. 

3. Στις περιπτώσεις που υπόχρεος για την καταβολή του 
φόρου είναι το Δημόσιο, οι Δήμοι, οι Κοινότητες, τα Ανώ¬ 
τερα ή Ανώτατα Εκπαιδευτικά Ιδρύματα και λοιπά 
Ν.Π.Δ.Δ., που εξοφλούν τις υποχρεώσεις τους μετά από 
έγκριση των σχετικών ενταλμάτων από τον αρμόδιο Επί¬ 
τροπο του Ελεγκτικού Συνεδρίου, τα οποία δεν εμπίπτουν 
στην περίπτωση (β) της παραγράφου 1 του άρθρου 1, κα¬ 
ταβάλλουν τον οφειλόμενο φόρο στην αρμόδια ΔΟΥ με 
έκτακτη προσωρινή δήλωση, είτε κατά την απόδοση του 
σχετικού εντάλματος πληρωμής, είτε κατά ημερολογιακό 
τρίμηνο και μέσα στο πρώτο δεκαπενθήμερο του τέταρ¬ 
του μήνα, με βάση τα συνολικά ποσά που έχουν εγκριθεί 
και έχουν εμβασθεί κατά τη χρονική περίοδο του τριμή¬ 
νου. 

Σε όσες περιπτώσεις τα πρόσωπα αυτά ενεργούν δια¬ 
κανονισμό της αξίας του αγαθού που εισάγουν (προέμβα¬ 
σμα), πριν από την παραλαβή του αγαθού από το τελωνείο 
(τελωνισμό), η καταβολή του φόρου ενεργείται μεμονω¬ 
μένα με τη διαδικασία των προηγουμένων παραγράφων. 

Αρθρο 3 

Διαδικασία υποβολής της έκτακτης προσωρινής δήλω¬ 
σης. 

1. Η έκτακτη προσωρινή δήλωση του προηγουμένου άρ¬ 
θρου υποβάλλεται σε τρία (3) αντίτυπα. 

Στη δήλωση αυτή επισυνάπτεται κατάσταση σε δύο 
αντίτυπα στην οποία γράφονται τα στοιχεία των προμη¬ 
θευτών (ονοματεπώνυμο ή επωνυμία, διεύθυνση, χώρα), ο 
α/α τιμολογίου ή προφόρμας, το είδος της συναλλαγής, το 
είδος και τη φορολογητέα αξία. Η κατάστασσηη αυτή δύ- 
ναται να μη υποβληθεί όταν πρόκειται για μια συναλλαγή 
εφόσον τα στοιχεία αυτής αναγράφονται στην έκτακτη 
προσωρινή δήλωση ΦΠΑ. Όταν η αξία εκφράζεται σε ξένο 
νόμισμα, η μετατροπή το ξένου νομίσματος σε δραχμές γί¬ 
νεται σύμφωνα με τις διατάξεις της παραγράφου 3 του άρ¬ 
θρου 15 του ν. 1642/86. 

2. Το αρμόδιο τμήμα της ΔΟΥ, αφού ενεργήσει την εί¬ 
σπραξη του οφειλομένου φόρου, επιστρέφει στον υπό¬ 
χρεο θεωρημένα τα δύο αντίτυπα της έκτακτης προσωρι¬ 
νής δήλωσης και το ένα αντίτυπο της κατάστασης της 
προηγουμένης παραγράφου. 

Το τρίτο αντίτυπο της έκτακτης προσωρινής δήλωσης 
και το αντίτυπο της κατάστασης με τα στοιχεία της συναλ¬ 
λαγής παραμένουν στο αρχείο του τμήματος εσόδων της 
ΔΟΥ. 

3.0 υπόχρεος προσκομίζει το ένα θεωρημένο αντίτυπο 
της έκτακτης δήλωσης και της κατάστασης στον αρμόδιο 
φορέα για την αποστολή του εμβάσματος σε άλλο κράτος 
ή στην αρμόδια Τελωνειακή Αρχή, για την παραλαβή των 
αντικειμένων. Το άλλο αντίτυπο της έκτακτης δήλωσης 
παραμένει στο αρχείο του. 

4. Κατ' εξαίρεση, οι υπόχρεοι της παραγράφου 3 του 
προηγουμένου άρθρου, που καταβάλλουν τον οφειλόμενο 
φόρο με έκτακτη προσωρινή δήλωση, επισυνάπτουν σ’ 
αυτή ως δικαιολογητικό και αναλυτική κατάσταση, σε δύο 
αντίτυπα, των χρηματικών ενταλμάτων της ίδιας χρονικής 
περιόδου, θεωρημένη από τον αρμόδιο για τον έλεγχο του 
νομικού προσώπου Επίτροπο του Ελεγκτικού Συνεδρίου. 
Η ως άνω κατάσταση αναφέρει τον αύξοντα αριθμό του 
εντάλματος, την αιτιολογία, τον οίκο του εξωτερικού, το 
ποσό του συναλλάγματος και το ισότιμο αυτού σε δραχ¬ 
μές. Το ένα αντίτυπο της κατάστασης αυτής παραμένει 


στη ΔΟΥ που ενήργησε την είσπραξη του φόρου και το 
άλλο, θεωρημένο από τη ΔΟΥ πραδίδεται στον υπόχρεο 
μαζί με τα δύο θεωρημένα αντίτυπα της έκτακτης προσω- 
. ρινής δήλωσης. Το ένα θεωρημένο αντίτυπο της έκτακτης 
προσωρινής δήλωσης μαζί με το αντίτυπο της κατάστα¬ 
σης, παραμένει στον υπόχρεο και το άλλο αντίτυπο προ¬ 
σκομίζεται στον Επίτροπο ως δικαιολογητικό της καταβο¬ 
λής. 

Αρθρο 4. 

Υποχρεώσεις Εμπορικών Τραπεζών 
για την έγκριση συναλλάγματος. 

1. Οι Τράπεζες υποχρεοϋνται να αρνηθούν τη χορήγηση 
του συναλλάγματος για την εξόφληση της αλλοδαπής επι¬ 
χείρησης, αν δεν προσκομισθεί σ’ αυτές: 

α) προκειμένου για υποκείμενο στο φόρο, που εμπίπτει 
στο άρθρο 1 της απόφασης αυτής, θεωρημένο από τη 
ΔΟΥ αντίτυπο της προσωρινής δήλωσης της τελευταίας 
φορολογικής περιόδου. Η δήλωση αυτή επιστρέφεται 
στον υποκείμενο στο φόρο μετά τη λήψη σχετικού φωτο- 
τυπημένου αντιτύπου. 

β) προκειμένου για μη υποκείμενο στο φόρο, θεωρη¬ 
μένο από την αρμόδια ΔΟΥ αντίτυπο της έκτακτης προ¬ 
σωρινής δήλωσης του προηγουμένου άρθρου. 

2. Οι Τ ράπεζες δεν έχουν την υποχρέωση της προηγου¬ 
μένης παραγράφου: 

α) στις περιπτώσεις της παραγράφου 3 του άρθρου 2. 

β) σε κάθε περίπτωση που προσκομίζεται σ' αυτές θεω¬ 
ρημένο, από την αρμόδια Τελωνειακή Αρχή αντίγραφο του 
σχετικού τελωνειακού παραστατικού εισαγωγής, με βάση 
το οποίο καταβλήθηκε ο κατά την εισαγωγή του συγκεκρι¬ 
μένου αγαθού αναλογών φάρος προστιθέμενης αξίας, 
σύμφωνα με το ν. 1642/86, από το οποίο και μόνο θα απο- 
δεικνύεται η νόμιμη καταβολή του και η ταυτότητα της συ¬ 
γκεκριμένης υποχρέωσης και 

γ) σε όσες περιπτώσεις το ισόποσο σε δραχμές του 
προς εξαγωγή συναλλάγματος δεν υπερβαίνει το ποσό 
των πέντε χιλιάδων (5.000) δραχμών ή το ποσό του φόρου 
δεν υπερβαίνει τις πεντακόσιες (500) δραχμές. Η ρύθμιση 
αυτή γίνεται για λόγους απλοποίησης των συναλλαγών και 
δεν απαλλάσει τον υπόχρεο από την καταβολή του φόρου. 

Αρθρο 5 

Υποχρέωση Τελωνειακών Αρχών. 

Με την επιφύλαξη των διατάξεων της παραγράφου 3 
του άρθρου 2, σε όσες περιπτώσεις εμβάζεται η αξία του 
αγαθού, πριν από την εισαγωγή του αγαθού, ο φόρος που 
αναλογεί στην αξία του προεμβάσματος καταβάλλεται 
στην αρμόδια ΔΟΥ, σύμφωνα με τις παραπάνω διατάξεις 
των άρθρων 2 και 3, με έκτακτη προσωρινή δήλωση. Το 
θεωρημένο από την αρμόδια ΔΟΥ πρόσθετο (τέταρτο) 
αντίτυπο της δήλωσης αυτής, που φέρει την ειδική έν¬ 
δειξη «ΑΝΤΙΓΡΑΦΟ ΓΙΑ ΤΟ ΤΕΛΩΝΕΙΟ ΕΙΣΑΓΩΓΗΣ», 
προσκομίζεται από τον υπόχρεο - εισαγωγέα στην αρμό¬ 
δια για τον τελωνισμό του αγαθού Τελωνειακή Αρχή. Η τε- 
λωνειακή αρχή συμψηφίζει το φόρο που καταβλήθηκε με 
βάση τη δήλωση αυτή με το φόρο που αναλογεί στη φορο¬ 
λογητέα αξία κατά την εισαγωγή του αγαθού, όπως η αξία 
αυτή διαμορφώνεται με τις διατάξεις του άρθρου 16 του ν. 
1642/86. Το αντίτυπο αυτό προσαρτάται στον οικείο φά- 
κελλο εισαγωγής, που παραμένει στο αρχείο της Τελω- 
νειακής Αρχής, ως δικαιολογητικό συμψηφισμού του φό¬ 
ρου. 

Αρθρο 6 

Λοιπές περιπτώσεις εφαρμογής της απόφασης αυτής 

Οι διατάξεις των άρθρων 2 και 3 της απόφασης αυτής 
εφαρμόζονται ανάλογα και σε κάθε άλλη περίπτωση που η 
καταβολή του φόρου ορίζεται ότι γίνεται με την υποβολή 
έκτακτης προσωρινής δήλωσης, όπως στις περιπτώσεις 
πλειστηριασμού, καταβολής αποζημιώσεων κ.τλ. 

Αρθρο 7. 

Κατάργηση διατάξεων. 

Η απόφασή μας αριθ. Π.3894/2992/ΠΟΛ. 176/5.6.87 
(ΦΕΚ 311 /Β/87) καταργείται από την έκδοση της παρού¬ 
σας απόφασης. 

Επίσης καταργείται κάθε άλλη διάταξη ή ρύθμιση, η 
οποία είναι αντίθετη με τις διατάξεις της απόφασης αυ¬ 
τής. 

Αρθρο 8 
Έναρξη ισχύος. 

Η απόφαση αυτή που ισχύει από την έκδοσή της, να δη- 
μοσιευθεί στην Εφημερίδα της Κυβερνήσεως. 

Αθήνα, 8 Ιανουάριου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. Γ3,4/223 (5) 

Ανάκληση της παραχωρήσεως της χρήσεως εκτάσεως 

200 στρεμμάτων στη θέση «ΠΙΚΠΑ», περιφέρειας Κοι¬ 
νότητας Πεντέλης, στο Σωματείο «Κοινωνική Αλληλεγ¬ 
γύη - Ισοτιμία στη Ζωή». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το Π.Δ. 112/1989 (ΦΕΚ 49/Α/89) «Οργανισμός του 
Υπουργείου Υγείας, Πρόνοιας και Κοινωνικών Ασφαλί¬ 
σεων», όπως τροποποιήθηκε με το Π.Δ. 83/1990 (ΦΕΚ 
44/Α/1990), και ΠΔ 138 (ΦΕΚ 68/92 τ.Α ). 

2. Το Ν. 1558/1985 «Κυβέρνηση και Κυβερνητικά Όρ¬ 
γανα». 

3. Την υπ’ αριθ. 38/20.3.1991 Πράξη του Υπουργικού 
Συμβουλίου (ΦΕΚ 49 τ.Α;) περί παραχώρησης κατά κυριό¬ 
τητα και χωρίς αντάλλαγμα στο Υπουργείο Υγείας, Πρό¬ 
νοιας και Κοινωνικών Ασφαλίσεων, δημόσιας δασικής 
έκτασης και τμήματος δάσους (άρθρο 3 παρ. 1 και 2 του Ν. 
998/1979) συνολικού εμβαδού (200) διακοσίων στρεμμά¬ 
των στην περιοχή Παλαιός Πεντέλης για τη δημιουργία πο¬ 
λυδύναμου Κέντρου Ιατρικής Αποκατάστασης». 

4. Την υπ’ αριθμ. Γ4/Φ 838/οικ. 510/27.9.1991 από¬ 
φασή μας (Β' 821) με την οποία έγΊνε η παραχώρηση που 
αναφέρεται στο θέμα. 

5. Τις διατάξεις του άρθρου 143 του Ν. 2071/1992 (Α' 
123). 

6. Το αριθμ. 12/18.1.1993 έγγραφο του μη Κερδοσκο¬ 
πικού Σωματείου «Κοινωνική Αλληλεγγύη - Ισοτιμία στη 
Ζωή» με το οποίο ζητεί να ανακληθεί η ως άνω παραχώ¬ 
ρηση. 

7. Την αριθμ. Υ 1938/9.12.1992 κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων «ανάθεση αρμοδιοτήτων στους 
Υφυπουργούς Υγείας, Πρόνοιας και Κοινωνικών Ασφαλί¬ 
σεων, Νικόλαο Αναστασόπουλο και Φάνη Πάλλη τ Πετρα- 
λιά» (ΦΕΚ 727/92 τ.Β'), αποφασίζουμε: 


Ανακαλούμε την υπ’ αριθμ. Γ4/Φ 838/οικ. 510/ 
27.9.1991 απόφασή μας με την οποία παραχωρήθηκε η 
χρήση εκτάσεως 200 στρεμμάτων στη θέση «ΠΙΚΠΑ», πε¬ 
ριφέρειας Κοινότητας Πεντέλης, στο Σωματείο «Κοινω¬ 
νική Αλληλεγγύη - Ισοτιμία στη Ζωή» και η χρήση της εκτά¬ 
σεως αυτής επανέρχεται στο Υπουργείο Υγείας, Πρόνοιας 
και Κοινωνικών Ασφαλίσεων με σκοπό την ανέγερση και 
δημιουργία Πολυδύναμου Κέντρου Ιατρικής Αποκατάστα¬ 
σης υπό τους όρους και προϋποθέσεις του ανωτέρω άρ¬ 
θρου 143 του Ν. 2071/1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 1993 

Η ΥΦΥΠΟΥΡΓΟΣ 

Φ. ΠΑΛΛΗ - ΠΕΤΡΑΛΙΑ 
-*- 

Αριθ. Γ5γ/59 (6) 

Χορήγηση άδειας ασκήσεως επαγγέλματος Κοινωνικού 
Λειτουργού στην Κουρτίδου Αναστασία του Παναγι¬ 
ώτη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Γ5γ/59/13.1.1993 έχει χορηγη¬ 
θεί στην Κουρτίδου Αναστασία του Παναγιώτη άδεια 
ασκήσεως επαγγέλματος Κοινωνικού Λειτουργού. 

Αθήνα, 13 Ιανουάριου 1993 

Με εντολή Υπουργού 
Ο Διευθυνής 
Γ. ΜΠΕΣΗΣ 

- ♦ - 

Αριθ. Π1γ/73 (7) 

Χορήγηση άδειας ασκήσεως επαγγέλματος Κοινωνικού 
Λειτουργού στη Χαραλαμποπούλου Όλγα του Αντω¬ 
νίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Π1 γ/73/15.1.1993 έχει χορηγη¬ 
θεί στη Χαραλαμποπούλου Όλγα του Αντωνίου άδεια 
ασκήσεως επαγγέλματος Κοινωνικού Λειτουργού. 

Αθήνα, 15 Ιανουάριου 1993 

Με εντολή Υπουργού 
Ο Διευθυνής 
Γ. ΜΠΕΣΗΣ 

- ♦ - 

Αριθ. Π1γ/75 (8) 

Χορήγηση άδειας ασκήσεως επαγγέλματος Κοινωνικού 
Λειτουργού στη Μανιάκη Νίκη του Σπυρίδωνα. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών 

Π1γ/75/15.1.1993 έχει χορηγηθεί στη Μανιάκη Νίκη του 
Σπυρίδωνα άδεια ασκήσεως επαγγέλματος Κοινωνικού 
Λειτουργού. 


Αθήνα, 15 Ιανουάριου 1993 

Με εντολή Υπουργού 
Ο Διευθυνής 
Γ. ΜΠΕΣΗΣ 

-♦- 

Αριθ. ΠΙγ/77 (9) 

Χορήγηση άδειας ασκήσεως επαγγέλματος Κοινωνικού 
Λειτουργού στη Μυλωνάκη Γεωργία του Εμμανουήλ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Π1 γ/77/15.1.1993 έχει χορηγη¬ 
θεί στη Μυλωνάκη Γ εωργία του Εμμανουήλ άδεια ασκή¬ 
σεως επαγγέλματος Κοινωνικού Λειτουργού. 

Αθήνα, 15 Ιανουάριου 1993 

! Με εντολή Υπουργού 

Ο Διευθυνής 
Γ. ΜΠΕΣΗΣ 

-4- 

Αριθ. ΠΙγ/79 (10) 

Χορήγηση άδειας ασκήσεως επαγγέλματος Κοινωνικού 
Λειτουργού στη Στεφανέλη Ευαγγελία του Μελετίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Π1 γ/79/15.1.1993 έχει χορηγη¬ 
θεί στη Στεφανέλη Ευαγγελία του Μελετίου άδεια ασκή¬ 
σεως επαγγέλματος Κοινωνικού Λειτουργού. 

Αθήνα, 15 Ιανουάριου 1993 

Με εντολή Υπουργού 
Ο Διευθυνής 
Γ. ΜΠΕΣΗΣ 

-4-- 

Αριθ. Β2/236 (11) 

Καθορισμός αναγκαιούντος προσωπικού για πρόσληψη 
στα ΑΕΙ, στο Ίδρυμα Κρατικών Υποτροφιών, στο ΔΙΚΑ- 
ΤΣΑ και στο Ταμείο Δ/νσεως και Διαχειρίσεως Αγρο¬ 
κτήματος του Πανεπιστημίου θεσ/νίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 59 παρ. 2 του ΠΔ 410/88 
ΦΕΚ 191/88 τ.Α'. 

2. Την αριθμ. 12/93 απόφαση του Πρωθυπουργού, 
αποφασίζουμε: 

Διαπιστώνοντας τα απρόβλεπτο και επείγον της ανά¬ 
γκης εύρυθμης λειτουργίας των Ανωτάτων Εκπαιδευτικών 
Ιδρυμάτων, του Ιδρύματος Κρατικών Υποτροφιών, του ΔΙ- 
ΚΑΤΣΑ και του Ταμείου Δ/νσεως και Διχειρίσεως Αγρο¬ 
κτήματος του Παν/μίου θεσ/νίκης καθορίζουμε τον 
αριθμό των προσώπων που μπορούν τα εν λόγω Ιδρύματα 
να προσλάβουν προσωπικό με σχέση εργασίας Ιδιωτικού 
Δικαίου ορισμένου χρόνου για χρονικό διάστημα οκτώ (8) 
μηνών, για το έτος 1993 ως ακολούθως. 

Παν/μιο Αθηνών 

- Οκτώ (8) του Κλάδου ΠΕ 

- Επτά (7) του Κλάδου ΔΕ 


- Δεκαπέντε (15) του Κλάδου ΥΕ 
Παν/μιο θεσ/νίκης 

- Δύο (2) του Κλάδου ΠΕ 

- Δέκα οκτώ (18) του Κλάδου ΔΕ 
-Δέκα (10) του Κλάδου ΥΕ 
Παν/μιο Κρήτης 

- Ένας (1) του Κλάδου ΤΕ 

- Τρεις (3) του Κλάδου ΔΕ 

- Έξι (6) του Κλάδου ΥΕ 
Παν/μιο Πειραιώς 

- Πέντε (5) του Κλάδου ΔΕ 

- Πέντε (5) του Κλάδου ΥΕ 
Παν/μιο Αιγαίου 

- Εννέα (9) του Κλάδου ΠΕ 

- Πέντε (5) του Κλάδου ΤΕ 

- Επτά (7) του Κλάδου ΔΕ 

- Εννέα (9) του Κλάδου ΥΕ 
Παν/μιο Θεσσαλίας 

- Δύο (2) του Κλάδου ΠΕ 
-Ένας (1) του Κλάδου ΤΕ 

- Εννέα (9) του Κλάδου ΔΕ 

- Τρεις (3) του Κλάδου ΥΕ 
Ιόνιο Παν/μιο 

- Τρείς (3) του Κλάδου ΠΕ 

- Ένας (1) του Κλάδου ΤΕ 
-Τέσσερις (4) του Κλάδου ΔΕ 
Πάντειο Παν/μιο 

- Τέσσερις (4) του Κλάδου ΠΕ 

- Τρεις (3) του Κλάδου ΤΕ 

- Εννέα (9) του Κλάδου ΔΕ 
-Τέσσερις (4) του Κλάδου ΥΕ 
Παν/μιο Μακεδονίας 

- Έξι (6) του Κλάδου ΔΕ 

- Τέσσερις (4) του Κλάδου ΥΕ 
Γεωργικό Παν/μιο 

- Εννέα (9) του Κλάδου ΠΕ 

- Ένας (1) του Κλάδου ΤΕ 
-Τέσσερις (4) του Κλάδου ΔΕ 

- Εννέα (9) του Κλάδου ΥΕ 
Οικονομικό Παν/μιο 

- Ένας (1) του Κλάδου ΠΕ 

- Ένας (1) του Κλάδου ΤΕ 

- Δώδεκα (12) του Κλάδου ΔΕ 

- Έξι (6) του Κλάδου ΥΕ 
Α.Σ.Κ. Τεχνών. 

- Ένας (1) του Κλάδου ΔΕ 

- Δύο (2) του Κλάδου ΥΕ 
Πολυτεχνείο Κρήτης 

- Πέντε (5) του κλάδου ΥΕ 
Ι.Κ.Υ. 

-Τρεις (3) του Κλάδου ΠΕ 

- Δύο (2) του Κλάδου ΔΕ 
Ε.Μ.Π. 

- Ένας (1) του Κλάδου ΠΕ 
-Τρεις (3) του Κλάδου ΔΕ 

- Δέκα πέντε (15) του κλάδου ΥΕ 
Παν/μιο Πατρών 

- Τέσσερις (4) του Κλάδου ΠΕ 

- Δύο (2) του Κλάδου ΤΕ 

- Έξι (6) του Κλάδου ΔΕ 

- Έξι (6) του Κλάδου ΥΕ 
Παν/μιο Ιωαννίνων 
-Τρεις (3) του Κλάδου ΠΕ 

- Οκτώ (8) του Κλάδου ΔΕ 

- Επτά (7) του Κλάδου ΥΕ 
Παν/μιο Θράκης 

- Δέκα τέσσερις (14) θέσεις του Κλάδου ΠΕ 

- Πέντε (5) του Κλάδου ΤΕ 



1204 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


- Οκτώ (8) του Κλάδου ΔΕ 
ΔΙΚΑΤΣΑ 

-Τρεις (3) του Κλάδου ΠΕ 

- Δύο (2) του Κλάδου ΔΕ 
Ταμείο Αγροκτήματος 

- Ένας (1) του Κλάδου ΔΕ 

- Ένας (1) του Κλάδου ΥΕ 
Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού ύψους 
332.000.000 δρχ. περίπου για το τρέχον οικονομικό έτος. 

2. Για την ανωτέρω δαπάνη έχει εγγράφει πίσθωση στον 
κρατικό προϋπολογισμό ύψους 332.000.000 δρχ. στον ει¬ 
δικό φορέα 120 και με Κ.Α.Ε. 5214. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 1993 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-+- 

Αριθ. 33494 (12) 

Σύσταση Νομικού Προσώπου στην Κοινότητα Κάτω Κα- 
στριτσίου Ν. Αχαΐας με την επωνυμία «Σχολική Επι¬ 
τροπή 2ου Δημοτικού Σχολείου Κοινότητας Κάτω Κα- 
στριτσίου». 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις: 

α) Των παρ. 8-15 του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατάξεις» 
(Α. 110) και 

β) Του άρθρου 187 του δημοτικού και κοινοτικού κώδικα 
(Π.Δ. 323/1989) (Α’ 146). 

2. Την αριθμ. 84/1992 απόφαση του Κοινοτικού Συμ¬ 
βουλίου Καάτω Καστριτσίου του Νομού Αχαΐας για τη σύ¬ 
σταση σχολικής επιτροπής, αποφασίζουμε: 

1. Συνιστούμε στην Κοινότητα Κάτω Καστριτσίου του 
Νομού Αχαΐας ίδιο Νομικό Πρόσωπο με την επωνυμία 
«Σχολική Επιτροπή 2ου Δημοτικού Σχολείου Κάτω Καστρι- 
τσίου». 

Η συνιστώμενη με την απόφαση αυτή σχολική επιτροπή 
διοικείται από τριμελές Διοικητικό Συμβούλιο αποτελού- 
μενο από: 

α) Τον εκάστοτε εκπρόσωπο της Κοινότητας Κάτω Κα- 
στριτσίου ως Πρόεδρο της Σχολικής Επιτροπής, 
β) Τον εκάστοτε Διευθυντή του 2ου Δημοτικού Σχο¬ 


λείου ως μέλος με τον αναπληρωτή του. 

γ) Τον εκάστοτε εκπρόσωπο του Συλλόγου Γονέων και 
Κηδεμόνων του^ου Δημ. Σχολείου. 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή σχολικής επιτροπής λή- 
γεΓμε τη λήξη της παρούσης κοινοτικής περιόδου 1991- 
1994. 

Η θητεία των μελών του Διοικητικού Συμβουλίου ακο¬ 
λουθεί την κοινοτική περίοδο. 

3. Το Διοικητικό Συμβούλιο της σχολικής επιτροπής 
εκλέγει τον αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των Σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και 
κληροδοσίες. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

8. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού της Κοινότητας 
Καστριτσίου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 2 Νοεμβρίου 1992 

Ο Νομάρχης 
ΝΙΚΟΣ ΤΑΓΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


